wickkiey/tamil-wikipedia-markdown huggingface dataset:
# துவிங்கிள் கலியா



**துவிங்கிள் கலியா** (**Twinkle Kalia)**(பிறப்பு 1982) இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1982 ஆம் ஆண்டு பிறந்த இவர் புது தில்லியில் வசித்து வருகிறார். அவசர ஊர்திகளுக்காக நிதியளித்தும் இயக்கியும் வருகிறார். இவருக்கு 2019 ஆம் ஆண்டு இந்தியாவில் பெண்களுக்காக வழங்கப்படும் மிக உயரிய விருதான நாரி சக்தி விருது வழங்கப்பட்டது .  

## வாழ்க்கை
கலியா 1982 ஆம் ஆண்டில் பிறந்தார். 2002 ஆம் ஆண்டு இவர் தனது கணவர் இமாங்சுவை திருமணம் செய்து கொண்ட போது கணவர் வரதட்சணை வேண்டாம் என்று கூறினார். வாடகைக்கு அவசர ஊர்தியை ஓட்டி வந்த அவர் சொந்தமாக ஓர் அவசர ஊர்தியை வாங்க விரும்பினார். இமாங்சுவின் தந்தை ஆறு வருடங்கள் கோமா நிலைக்குச் சென்றதால், 14 வயதில் அவர் வேலைக்குச் செல்ல வேண்டியிருந்தது. தந்தைக்கு கோமா ஏற்படாமலிருந்தால் குடும்பம் அவசர ஊர்தியைக் கண்டுபிடிக்கும் முயற்சியில் பல மணிநேரங்களை வீணாக்காமல் இருந்திருக்கும்.  

கலியாவுக்கு கல்லீரல் புற்றுநோய் வந்ததால் அவசர ஊர்தி மற்றும் கவனிப்பின் மதிப்பை இவரும் உணர்ந்தார். இவரும் இவருடைய கணவரும் வாழ்வாதாரத்திற்காக ஆயுள் காப்பீட்டு முகவர்களாக பணியில் ஈடுபடுகிறார்கள். ஆனால் இவர்கள் தாங்கள் சேமிக்கும் பணத்தை எல்லாம் அவசர ஊர்தி வாங்குவதற்கும் இயக்குவதற்கும் செலவிட்டுள்ளனர். .  

துவிங்கிள் கலியாவுக்கு 2019 ஆம் ஆண்டு நாரி சக்தி விருது வழங்கப்பட்டது. "2018" ஆம் ஆண்டிற்கான இவ்விருது இந்திய குடியரசுத் தலைவரால் அவரது இல்லத்தில் வழங்கப்பட்டது. விழாவில் பிரதமர் நரேந்திர மோடி கலந்து கொண்டார்.  

2019 ஆம் ஆண்டில் இவர்கள் மற்ற நகரங்களிலும் அவசர ஊர்தி சேவையில் செயல்பட்டனர். இவரும் இமாங்சுவும் மம்தா பானர்ச்சி மற்றும் நகரத் தந்தை பிர்காத் அக்கீம் ஆகியோரை சந்தித்து கொல்கத்தாவில் அவசர ஊர்தி குழுவை அமைப்பது குறித்து விவாதித்தனர்.
# தினேஷ் சிங்



**தினேஷ் சிங்** (*Dinesh Singh*)(புனைபெயர் **பாபு** ) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் சுஜன்பூரின் சட்டமன்ற முன்னாள் உறுப்பினரும் பஞ்சாப் சட்டமன்றத்தின் முன்னாள் துணைச் சபாநாயகரும் ஆவார்  

## அரசியல் வாழ்க்கை
சிங் அகில பாரதிய வித்தியார்த்தி பரிசத்தின் (பதான்கோட்) பொதுச் செயலாளராக இருந்தார். இவர் 2007-ல் சுஜன்பூர் சட்டமன்றத் தொகுதியிலிருந்து பஞ்சாப் சட்டப் பேரவைக்குத் தேர்ந்தெடுக்கப்பட்டார். 2012-ல் மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 20 மார்ச் 2012 முதல், பஞ்சாப் சட்டப் பேரவையின் துணைச் சபாநாயகராக இருந்து வந்தார்.
# சங்கர கௌரீசுவரர் கோயில்


**சங்கரகௌரீசுவரர் கோயில்** (*Shankaragaurishvara Temple*) என்பது இந்துக் கடவுளான சிவனுக்காக அர்ப்பணிக்கப்பட்டுள்ள ஓர் இந்துக் கோயிலாகும். இது இந்தியாவின் இந்தியாவின் ஜம்மு காஷ்மீர் ஒன்றியப் பகுதியிலுள்ள பாரமுல்லாவுக்கு அருகிலுள்ள பட்டான் என்ற இடத்தில் அமைந்துள்ளது.  

பொ.ச.883-க்கும் 902-க்கும் இடையில் ஆண்ட காஷ்மீரின் சங்கரவர்மன் என்பவரால் இந்த கோவில் கட்டப்பட்டது. கோவில் சிதிலமடைந்த நிலையில், பூசைகள் நடத்தப்படுவதில்லை. இது சங்கராச்சாரியார் கோயிலைப் போன்ற பாணியில் கட்டப்பட்டுள்ளது. ஜம்மு -காஷ்மீர் ஒன்றியப் பகுதியில் சுற்றுலாவை மேம்படுத்தும் 15க்கும் மேற்பட்ட முக்கியமான கோயில்களில் இதுவும் ஒன்றாக பட்டியலிடப்பட்டுள்ளது.  

## வரலாறு
உத்பால வம்சத்தை நிறுவிய அவந்திவர்மன் இறந்த பின்னர் அவரது மகன் சங்கரவர்மன் பொ.ச.883 இல் ஆட்சிக்கு வந்தார். இவரது காலத்தில் இக்கோயில் (883 &#x2013; 902) என்பவரால் கட்டப்பட்டது. ஜம்மு மற்றும் காஷ்மீரின் தலைநகராக இருந்த சிறீநகர் நகரத்திலிருந்து 27 கிலோமீட்டர்கள் (17 மைல்) தொலைவிலுள்ள சங்கரபட்டனம் (இன்றைய பதான்) என்று அழைக்கப்படும் தனது தலைநகரில் அவர் கோயிலைக் கட்டினார். அவர் கோயிலை சிவபெருமானுக்கு அர்ப்பணித்தார். இந்தக் கோயிலைத் தவிர, அவர் தனது மனைவியின் நினைவாக, கோயிலுக்கு அடுத்ததாக மற்றொரு கோயிலையும் கட்டி, அதற்கு சுகந்தீசர் கோயில் என்று பெயரிட்டார். இதுவும் சிவபெருமானுக்கு அர்ப்பணிக்கப்பட்டது. அதே திட்டத்தில் மேலும் சிக்கலான வேலைப்பாடுகளுடன் கட்டப்பட்டது. ஆனால் இது மிகவும் சிறிய அளவில் உள்ளது. தற்போது இரண்டு கோவில்களும் சிதிலமடைந்த நிலையில் காணப்படுகின்றன.
# சுந்தா சிசோதியா


**இராவத் சுந்தா** (*Rawat Chunda*) மேவாரின் 3வது சிசோதயர்கர்களின் மகாராணா இலகாவின் மூத்த மகன் ஆவார். மார்வார் இளவரசியான ஹன்சா பாய், இவரது தந்தையை திருமணம் செய்து கொள்ளும் வரை இவர் மேவாரின் பட்டத்து இளவரசராக இருந்தார். மேலும் ஹன்சாவின் சகோதரர் இரன்மாலின் ஆதரவால் அவர்களின் மகன் மோகல் சிங் மேவாரின் அடுத்த ஆட்சியாளராக அறிவிக்கப்பட்டார். இதனால், இவர் அரசவையை விட்டு வெளியேறி, சுந்தாவத் இராஜபுத்திரர் என்று அறியப்பட்ட தனது ஆதரவாளர்களுடன் தன்னை நிலைநிறுத்திக் கொண்டார்.  

## ஆரம்ப கால வாழ்க்கை
இராஜபுத்திரர்களின் சுந்தாவத் துணைக் குலத்தின் முன்னோடியாகக் கருதப்படும் ராவ் சுந்தா, ராவ் இலகாவின் எட்டு குழந்தைகளில் மூத்தவர்.
# தெலங்காணா முதலமைச்சர்களின் பட்டியல்



**தெலங்காணா முதல்வர்** என்பவர் **இந்தியாவின் தெலங்காணா** மாநிலத்தின் தலைமை நிர்வாகி ஆவார். இந்திய அரசியலமைப்புச் சட்டத்தின்படி, ஆளுநர் ஒரு மாநிலத்தின் *நீதித்துறைத்* தலைவர் ஆவார். ஆனால் *நடைமுறைப்படி* நிர்வாக அதிகாரம் முதலமைச்சரிடம் உள்ளது. தெலங்காணா சட்டப் பேரவைத் தேர்தலைத் தொடர்ந்து, பெரும்பான்மை இடங்களைப் பெற்ற கட்சியை (அல்லது கூட்டணி) ஆட்சி அமைக்க மாநில ஆளுநர் வழக்கமாக அழைப்பார். ஆளுநர் முதலமைச்சரை நியமிக்கிறார். அதன் அமைச்சர்கள் குழு, கூட்டாகச் சட்டசபைக்குப் பொறுப்பாகும். சட்டசபையில் இவர் மீது நம்பிக்கை இருப்பதால், முதல்வரின் பதவிக்காலம் ஐந்தாண்டுகள் ஆகும் ஆனால், கால வரம்புகளுக்கு உட்பட்டதும் அல்ல.  

சூன் 2, 2014 அன்று மாநிலம் உருவாக்கப்பட்டதிலிருந்து, தெலங்காணா இராட்டிர சமிதி கட்சியைச் சேர்ந்த ஒரே ஒரு முதலமைச்சரை மட்டுமே தெலங்காணா கொண்டுள்ளது. இதன் நிறுவனரும் முன்னாள் மத்திய தொழிலாளர் மற்றும் வேலைவாய்ப்பு அமைச்சருமான கே. சந்திரசேகர் ராவ் தற்போதைய முதல்வர் ஆவார். இவர் 2014 மற்றும் 2018 சட்டமன்றத் தேர்தல்களில் தொடர்ந்து வெற்றி பெற்று இரண்டு முறை பதவியேற்றவர் ஆவார்.  

7 டிசம்பர் 2023 முதல் இந்திய தேசிய காங்கிரசின் அனுமுலா ரேவந்த் ரெட்டி தற்போதைய முதல்வர் பதவியில் உள்ளார்.  

## ஐதராபாத் மாநில முதலமைச்சர்கள்
1948ல் ஐதராபாத் நிஜாமிடமிருந்த ஐதராபாத் மாநிலம், இந்திய அரசுடன் இணைகப்பட்டது. இதில் தெலுங்கானா பகுதியின் 9 தெலுங்கு பேசும் மாவட்டங்களும், கர்நாடகப் பகுதியின் 4 கன்னடம் பேசும் மாவட்டங்களும், தற்போதைய மகாராட்டிரப் பகுதியின் 4 மராத்தி பேசும் மாவட்டங்களும் இடம்பெற்றிருந்தன.  

| **#** | **பெயர்** | **தொடக்கம்** | **முடிவு** | **கட்சி** | **சொந்தப் பகுதி** | **பிறந்த இடம்** | **நாட்கள்** |  |
| --- | --- | --- | --- | --- | --- | --- | --- | --- |
| 1 | எம். கே. வெள்ளோடி | 26 சனவரி 1950 | 6 மார்ச் 1952 | இதேகா | கேரளம் | - | 770 நாட்கள் |  |
| 2 | புர்குல ராமகிருஷ்ண ராவ் | 6 மார்ச் 1952 | 31 அக்டோபர் 1956 | இதேகா | தெலுங்கானா | மகபூப்நகர் மாவட்டம், ஆந்திரப் பிரதேசம் | 1855 நாட்கள் | } |
## பட்டியல்

;விவரம்  
- 

;திறவு  
- பதவியின் போது கொல்லப்பட்டார்
- புதிதாகப் பதவியேற்றுள்ளார்
- பதவி விலகினார்

| முதல் | வரை | அலுவல் காலம் |  |
| --- | --- | --- | --- |
| 13 திசம்பர் 2018 | 07 திசம்பர் 2023 | 2வது | ராவ் 2 |

## புள்ளிவிவரங்கள்

; பதவிக் காலத்தின் அடிப்படையில் முதல்வர்களின் பட்டியல்  

| மிக நீண்ட தொடர்ச்சியான காலம் | மொத்த காலம் |
| --- | --- |

; கட்சி வாரியாக பட்டியல்  

**அரசியல் கட்சிகள் முதல்வராக பதவி வகித்திருக்கும் உறுப்பினர்களின் மொத்த கால அளவு ( 10 March 2022 )**

| நாட்கள் |
| --- |

; முதல்வர் அலுவலகத்தை வைத்திருக்கும் மொத்த கால அளவு (நாட்களில்) கட்சிகள்  

## மேலும் பார்க்கவும்

- தெலுங்கானா வரலாறு
- தெலங்காணா ஆளுநர்களின் பட்டியல்
- தெலங்காணா சட்டப் பேரவை
- இந்திய மாநிலங்களின் தற்போதைய முதலமைச்சர்கள்
- ஆந்திரப் பிரதேச முதலமைச்சர்களின் பட்டியல்
# வாரங்கல் மத்திய சிறை


**வாரங்கல் மத்திய சிறை** (*Warangal Central Jail*) என்பது இந்தியாவின் தெலுங்கானா மாநிலத்தில் உள்ள வாரங்கலில் உள்ள ஒரு சீர்திருத்த வசதியாகும். தெலங்கானா மாநிலம் வாரங்கல் நகரின் முக்கிய பகுதியில் வாரங்கல் மத்திய சிறைச்சாலை உள்ளது. இது சுமார் 130 ஆண்டுகள் பழமை வாய்ந்ததாகும். ஐதராபாத்தில் இருந்து 150 கிலோமீட்டர் தொலைவில் அமைந்துள்ளது.  

## அமைப்பு
வாரங்கல் மத்திய சிறை 64 ஏக்கர் பரப்பளவில் அமைந்துள்ளது. கைத்தறி, விவசாயம், பால்பண்ணை போன்றவற்றில் சிறைச்சாலை இங்குள்ள கைதிகளை வேலையில் ஈடுபடுத்துகிறது. கொரோனா தொற்று அதிகரித்து நோயாளிகளுக்கு சிகிச்சை அளிக்க போதுமான இட வசதி இல்லாத காரணத்தால் அனைத்து நோயாளிக்கும் சிகிச்சையளிக்கும் வகையில், தெலங்கானாவிலுள்ள இம்மத்திய சிறையை இடமாற்றம் செய்யப்பட்டது. து, அவற்றை சூப்பர் ஸ்பெஷாலிட்டி மருத்துவமனையாக மாற்ற அம்மாநில அரசு உத்தரவிட்டுள்ளது. ஒதுக்கப்பட்ட மம்னூர் காவல் படையணிக்கு சிறைச்சாலை மாற்றப்பட்டது.  

பல்நோக்கு சிறப்பு மருத்துவமனை கட்டுவதற்காக சிறைக்கு சொந்தமான நிலம் தெலுங்கானா சுகாதாரத் துறையிடம் ஒப்படைக்கப்பட்டது.
# காக்கத்தியா இசைப் பூங்கா


**காக்கத்தியா இசைப் பூங்கா** (*Kakatiya Musical Garden*) இந்தியாவின் தெலுங்காணா மாநிலத்திலுள்ள வாரங்கல் நகரத்திற்கு அருகில் அமைந்துள்ளது. புகழ்பெற்ற பத்ரகாளி கோவில் இப்பூங்காவிற்கு அருகில் உள்ளது.  

## பூங்கா
காக்கத்தியா இசைப் பூங்கா 15 ஏக்கர் (61,000 சதுர மீட்டர்) பரப்பளவில் பரவியுள்ளது. கண்களைக் கவரும் வண்ணமயமான விளக்குகளின் சரியான ஒத்திசைவுடன் நிகழும் காட்சிக்கு இன்பமான இசை நீர் நீரூற்று இந்த தோட்டத்தின் முக்கிய ஈர்ப்பாகும். பாறைகள் வடிவமைப்பு, செயற்கை நீர்வீழ்ச்சி போன்றவை காகதீயா இசைப் பூங்காவின் பின்னணியாக வைக்கப்பட்டுள்ளன. படகு சவாரி போன்ற பயணங்களுக்கு வசதியாக மனிதனால் உருவாக்கப்பட்ட ஏரியையும் இங்கு உருவாக்கியுள்ளனர். தினமும் இரவு 7 மணிக்கு இசை நீரூற்றுகள் தொடங்குகின்றன.  

## போக்குவரத்து
தெலுங்கானா மாநில சாலை போக்குவரத்து கழகம் உட்பட, பல தனியார் பேருந்து சேவைகள் பூங்காவிற்கு நல்ல போக்குவரத்து வசதியை வழங்குகின்றன. அருகிலுள்ள இரயில் நிலையம் காசிப்பேட்டை சந்திப்பு ஆகும். பூங்காவிலிருந்து 13 கி.மீ. தொலைவில் இந்த இரயில் நிலையம் உள்ளது.
# முள்ளம்பன்றிச் சுரங்கம்


**முள்ளம்பன்றிச் சுரங்கம்** (*Porcupine mine*) என்பது கனடாவில் உள்ள தங்கச் சுரங்கம் ஆகும். இது உலகில் உள்ள மிகப்பெரிய தங்கச் சுரங்கங்களில் ஒன்றாகும். இந்த சுரங்கம் ஒன்டாரியோவில் உள்ள திம்மின்சு என்ற இடத்தில் அமைந்துள்ளது. இந்த சுரங்கத்தில் 4.35 மில்லியன் அவுன்சு (123.32 டன்கள்) தங்கம் இருப்பு இருப்பதாக மதிப்பிடப்பட்டுள்ளது.
# கால்சிஸ்


**கால்சிஸ்** (*Chalcis*, பண்டைய கிரேக்கம் & கத்தரேவௌசா : , **(** நவீன கிரேக்கம் : , *ஹல்கிதா*, pronounced [xalˈciða] ) என்பது என்பது கிரேக்கத்தில் உள்ள யூபோயா அல்லது ஈவியா தீவின் முக்கிய நகரமாகும், இது யூரிபஸ் நீரிணையில் அதன் குறுகிய இடத்தில் அமைந்துள்ளது. இதன் பெயரானது பழங்காலத்திலிருந்தே தொடர்ந்து வழங்கி வந்துள்ளது. இதன் பெயர் கிரேக்கச் சொல்லான χαλκός ( தாமிரம், வெண்கலம் ) என்பதிலிருந்து வந்தது இருப்பினும் இப்பகுதியில் சுரங்கங்கள் எதுவும் இல்லை. இடைக்காலத்தின் பிற்பகுதியில், இது **நெக்ரோபான்ட்(இ)** என அறியப்பட்டது. இது ஒரு இத்தாலிய பெயர், இது யூபோயா தீவுக்கும் பயன்படுத்தப்பட்டது.  

## வரலாறு

### பண்டைய கிரேக்கம்

கால்சிசின் ஆரம்பகால பதிவு இலியாடில் உள்ளது, அது இதன் போட்டியாளரான எரீத்திரியாவை குறிப்பிடும் அதே வரியில் குறிப்பிடப்பட்டுள்ளது. திரோயன் போருக்காக அமைக்கப்பட்ட கப்பல்கள் நகருக்கு அருகில் உள்ள நீரிணையின் தென் கரையான ஆலிசில் கூடின என்பதும் ஆவணப்படுத்தப்பட்டுள்ளது. மைசீனியன் காலத்தைச் சேர்ந்த டிரிபா மற்றும் உரோமோசாவில் உள்ள கல்லறைகள் 1910 இல் பாப்பாவாசிலியோவால் அகழப்பட்டன. கிமு 8 மற்றும் 7 ஆம் நூற்றாண்டுகளில், கால்சிசின் குடியேற்றவாசிகள் கால்சிடிஸ் தீபகற்பத்தில் முப்பது நகரியங்களையும், மாக்னா கிரேசியா மற்றும் சிசிலியில் உள்ள நக்ஸோஸ், ரெஜியன், ஜாங்கிள் மற்றும் குமே போன்ற பல முக்கிய நகரங்களையும் நிறுவினர் . இதன் கனிம உற்பத்திப் பொருட்கள், உலோகப் பொருட்கள், செவ்வூதா, மட்பாண்டங்கள் போன்றவை இந்த குடியிருப்புகளில் சந்தைகளில் விற்பனை ஆனது மட்டுமல்லாமல், கொரிந்த் மற்றும் சாமோஸ் கப்பல்களில் மத்தியதரைக் கடலில் கொண்டு செல்லப்பட்டன.  

இந்த கூட்டாளிகளின் உதவியுடன், சால்சிஸ் தனது அண்டை நாடான எரெட்ரியாவின் போட்டி கூட்டணியுடன் லெலான்டைன் போரில் ஈடுபட்டது. இதன் மூலம் அது யூபோயாவின் சிறந்த வேளாண் மாவட்டத்தை கைப்பற்றி தீவின் முக்கிய நகர அரசாக மாறியது. கிமு 6 ஆம் நூற்றாண்டின் பிற்பகுதியில், ஏதெனியர்களுடனான போரால் பேரழிவை சந்தித்து இதன் செழிப்பு அழிபட்டது. அவர்கள் ஆளும் பிரபுக்களை வெளியேற்றி, அந்த இடத்தில் ஒரு தன் சார்பு அரசாங்கத்தையும் குடியேற்றறத்தையும் கொண்டுவந்தனர். சால்சிஸ் இரண்டு டெலியன் கூட்டணிகளிலும் உறுப்பினரானாது.  

கால்கிஸ் பழங்காலத்திலிருந்தே கிரேக்க-யூத மக்களைக் கொண்டிருந்தது. இது தொடர்ச்சியாக இருந்ததாகவும், ஐரோப்பாவின் பழமையான யூத சமூகத்தைக் கொண்டிருந்ததாகவும் சிலசமயங்களில் கூறப்படுகிறது, இருப்பினும் ஆரம்பகால இடைக்காலத்தில் அதற்கான ஆதாரங்கள் இல்லை.  

ஹெலனிஸ்டிக் காலத்தில், மாசிடோனிய ஆட்சியாளர்கள் நடு கிரேக்கத்தைக் கட்டுப்படுத்திய கோட்டையாக இது முக்கியத்துவம் பெற்றது. இது சிரியாவின் மூன்றாம் ஆண்டோக்கஸ் (கி.மு. 192) மற்றும் போன்டஸின் ஆறாம் மித்ராடேட்ஸ் (கி.மு. 88) ஆகியோரால் கிரேக்கத்தின் மீது படையெடுப்பதற்கான தளமாகப் பயன்படுத்தப்பட்டது.
# விசாம்பர் சிங் யாதவ்

**விசாம்பர் சிங் யாதவ்** (*Vishambhar Singh Yadav*)(பிறப்பு: ஜனவரி 1, 1955) என்பவர் இந்தியாவின் உத்தரப்பிரதேசம் மாநிலத்தினைச் சார்ந்த இந்திய அரசியல்வாதி ஆவார். இவர் சமாஜ்வாதி கட்சி அரசியல்வாதி சார்ந்தவர். இவர் உத்தரப்பிரதேசத்தில் பாபேருவின் மூன்றாவது முறையாகச் சட்டமன்ற உறுப்பினராக உள்ளார்.  

## ஆரம்ப வாழ்க்கை மற்றும் பின்னணி
யாதவ இந்தியாவின் உத்தரப்பிரதேசத்தில் உள்ள பாபேருவில் உள்ள பண்டா மாவட்டத்தில் உள்ள பாப்ரெண்டா என்ற சிறிய கிராமத்தில் 1955ஆம் ஆண்டில் பிறந்தார். இவரது தந்தை மகேசுவரி சிங் யாதவ் ஒரு நிலப்பிரபுவாக இருந்தார். இவர் கான்பூரில் உள்ள தயானந்த் ஆங்கிலோ வேதக் கல்லூரியிலும் கான்பூரில் உள்ள கான்பூர் பல்கலைக்கழகத்தில் கலைப்பிரிவில் முதுகலைப் பட்டம் பெற்றார். இவர் இராம யாதவை மணந்தார். இவர்களுக்கு விவேக், வருண் மற்றும் கௌரவ் என மூன்று மகன்கள் உள்ளனர். இவர் ஒரு வழக்கறிஞர், விவசாயி, அரசியல்வாதி மற்றும் சமூக சேவகர் ஆவார்.  

## அரசியல் வாழ்க்கை
விசம்பர் சிங் யாதவ் கான்பூரில் உள்ள டீஏவி கல்லூரியின் மாணவர் தலைவராகத் தனது வாழ்க்கையைத் தொடங்கி, கல்லூரியின் தலைவராக ஆனார். இவர் 2007 மற்றும் 2012 உத்தரப்பிரதேச சட்டமன்றத் தேர்தல்களில் பாபேரு, பண்டா தொகுதியிலிருந்து உத்தரப் பிரதேச சட்டமன்ற உறுப்பினரானார். யாதவ் மீண்டும் பேபேரு சட்டமன்றத் தொகுதியில் உத்தரப்பிரதேச சட்டமன்றத் தேர்தல் 2022-ல் போட்டியிட்டு வெற்றிபெற்று மூன்றாவது முறையாகச் 79614 வாக்குகள் பெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# மகாலெட்சுமி அர்ஜுனன்


**மகாலெட்சுமி அர்ஜூனன்** (பிறப்பு: 25 மே 1969); (மலாய்: *Mahaletchumy Arujanan*; ஆங்கிலம்: *Mahaletchumy Arujanan*); என்பவர் மலேசிய இந்திய வம்சாவளியைச் சேர்ந்த அறிவியலாளர் ஆவார்.  

அனைத்துலக விவசாய உயிரித் தொழில்நுட்பப் பயன்பாட்டு அமைப்பின் *(International Service for the Acquisition of Agribiotech Applications)* ஒருங்கிணைப்பாளராகப் பணி புரிகிறார்.  

அதே வேளையில் மலேசிய உயிரித் தொழில்நுட்பத் தகவல் மையத்தின் *(Malaysian Biotechnology Information Center)* நிர்வாக இயக்குனராகவும் சேவை செய்கிறார்.  

## வாழ்க்கைக் குறிப்புகள்

மகாலெட்சுமி அர்ஜூனன், மலேசியா, சிலாங்கூர், கிள்ளான், நகரில் பிறந்தவர். இவருடைய தந்தையார் செல்வமுத்து ராஜா, ஒரு தமிழ்ப்பள்ளியின் தலைமையாசிரியராகப் பணி புரிந்தவர்.  

கிள்ளானில் தன் தொடக்க நிலைக் கல்வியைத் தொடங்கினார். 1993-ஆம் ஆண்டில் மலேசிய புத்ரா பல்கலைக்கழகத்தில் நுண்ணுயிரியல்; உயிர் வேதியியல் துறையில் இளங்கலை பட்டம் பெற்றார். 2013-ஆம் ஆண்டில் மலாயா பல்கலைக்கழகத்தில் அறிவியல் தகவல் தொடர்பு துறையில் முனைவர் பட்டம் பெற்றார்.  

### நிர்வாக இயக்குநராகப் பொறுப்பு

2003-ஆம் ஆண்டு சனவரி மாதம், மலேசிய உயிரித் தொழில்நுட்பத் தகவல் மையத்தில் திட்டமிடல் அதிகாரியாகச் சேர்ந்தார். பின்னர் 2005-ஆம் ஆண்டு மே மாதம், அதே மையத்தின் நிர்வாக இயக்குநராகவும் பொறுப்பு ஏற்றார்.  

மலேசியாவின் முக்கிய அமைச்சகங்களுக்கும்; அரசாங்க நிறுவனங்களுக்கும் மலேசிய உயிரித் தொழில்நுட்பத் தகவல் மையத்தை அறிமுகப் படுத்தும் முயற்சிகளை மேற்கொண்டார். மேலும் அனைத்துலக அமைப்புகளுடன் வலுவான உறவுகளை உருவாக்கினார்.  

## சாதனை விவரங்கள்

மலேசியப் பெண்கள் வார இதழின் *(Malaysian Women's Weekly)* 2015 டிசம்பர் இதழில், சிறந்த பெண்களில் ஒருவராக இவர் அங்கீகரிக்கப் பட்டார்.  

அமெரிக்க அறிவியல் சஞ்சிகையின் *(The Scientific American Worldwide View)* 7-ஆவது பதிப்பில் உலகளாவிய உயிரித் தொழில்நுட்பத் துறையில் மிகவும் செல்வாக்கு மிக்க 100 நபர்களில் ஒருவராக இவர் பட்டியலிடப்பட்டு உள்ளார்.  

### உலக அறிவியல் அகாடமி பரிசு

மலேசியாவின் முதல் உயிரியல் தொழிநுட்பச் செய்தித்தாள் தி பெட்ரி டிஷ் *(The Petri Dish).* அதை மகாலெட்சுமி அர்ஜூனன் தான் நிறுவினார்.  

2010-ஆம் ஆண்டு, ஆசியா மற்றும் பசிபிக் நாடுகளுக்கான அறிவியல் பொதுப் புரிதலுக்கான உலக அறிவியல் அகாடமி *(The World Academy of Sciences)* பரிசைப் பெற்றவர்.  

### தொழில்முறை பணிகள்
மகாலெட்சுமி அர்ஜூனன் பல அமைப்புகளுக்கு ஆலோசகராக நியமிக்கப்பட்டு உள்ளார்.  

- ஐக்கிய நாடுகளின் உணவு மற்றும் வேளாண்மை அமைப்பின் இலங்கைக்கான ஆலோசகர்.
- மலேசிய அறிவியல், தொழில்நுட்பம் புத்தாக்க அமைச்சின் உயிரியல்சார் அறவியல் மன்றத்தின் ஆலோசகர்.
- மலேசியா சரவாக் பல்கலைக்கழகத்தின் தொழில்துறை வள அறிவியல் தொழில்நுட்ப மன்றத்தின் ஆலோசகர்.
- துணை விரிவுரையாளர், அறிவியல் துறை, மலேசியா மோனாஷ் பல்கலைக்கழகம்.
- தற்காலிகக் குழு, உயிரியல் பாதுகாப்பு, இயற்கை வளங்கள் மற்றும் சுற்றுச்சூழல் அமைச்சகம், மலேசியா[21]

## மேற்கோள்
# கிமான்சு யாதவ்


**கிமான்சு யாதவ்** (*Himanshu Yadav*) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார். இவர் உத்தரப்பிரதேச மாநிலச் சட்டமன்றத்திற்கு 2022-ல் நடைபெற்ற உத்தரப் பிரதேச சட்டப் பேரவைத் தேர்தலில் சேகுபூர் சட்டமன்றத் தொகுதியில் போட்டியிட்டு வெற்றி பெற்றார். இவர் சமாஜ்வாதி கட்சியினைச் சார்ந்தவர். யாதவ் 10ஆம் வகுப்பு வரை பள்ளிக் கல்வி பயின்றுள்ளார்.
# விக்ரம் சிங்


**விக்ரம் சிங்** (*Vikram Singh*) என்பவர் உத்தரபிரதேசத்தின் பதேபூரைச் சேர்ந்த இந்திய அரசியல்வாதி ஆவார். இவர்பாரதிய ஜனதா கட்சியினைச் சார்ந்தவர். உத்தரபிரதேச சட்டமன்ற 2014 மற்றும் 2017 தேர்தல்களில் பதேபூர் சட்டமன்ற உறுப்பினராகத் தேர்ந்தெடுக்கப்பட்டார். மீண்டும் விக்கரம் சிங் 2022 சட்டமன்றத் தேர்தலில் பதேபூர் சட்டமன்றத் தொகுதியிலில் போட்டியிட்டு தோல்வியடைந்தார்.
# பங்கஜ் சிங் (அரசியல்வாதி)


**பங்கஜ் சிங்** (*Pankaj Singh*)(பிறப்பு: டிசம்பர் 12, 1978) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார்.  

## அரசியல்
பங்கஜ் 2002 முதல் அரசியலில் தீவிரமாக பணியாற்றி வருகிறார். இவர்நொய்டாவின் சட்டமன்ற உறுப்பினர் ஆவார். உத்தரப்பிரதேச சட்டமன்றத்திற்கு மார்ச் 2017 அன்று, நடைபெற்ற தேர்தலில் நொய்டா சட்டமன்றத் தொகுதியில் போட்டியிட்டு வெற்றி பெற்றார். இவர் உத்தரப்பிரதேச மாநிலத்தில் பாஜகவின் துணைத் தலைவராக உள்ளார். இவர் இந்தியாவின் தற்போதைய பாதுகாப்பு அமைச்சராக இருக்கும் ராஜ்நாத் சிங்கின் மூத்த மகன் ஆவார்.  

பங்கஜ் சிங் 2022 உத்தரப்பிரதேச சட்டமன்றத் தேர்தலில் மீண்டும் நொய்டா தொகுதியில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டுள்ளார்.  

## இளமை மற்றும் கல்வி
தாக்கூர் பங்கஜ் சிங் 2001-ல் அமிட்டி நொய்டாவில் வணிக மேலாண்மை முதுநிலைப் பட்டம் பெற்றார்., முன்னதாக 1996-ல் இலக்னோவின் மகாநகர் ஆண்கள் இடைநிலைக் கல்லூரியில் மேல்நிலை கல்வியினை முடித்தார். பின்னர் 1999-ல் தயால் சிங் கல்லூரியில் இளம் வணிகவியல் பட்டப்படிப்பில் சேர்ந்தார்.  

## குடும்ப வாழ்க்கை
தாக்கூர் பங்கஜ் சிங், இந்தியத் துப்பாக்கி சுடும் வீராங்கனையான சுஷ்மா சிங்கை நவம்பர் 2004-ல் மணந்தார். இவர் நாராயண் சிங் ராணாவின் மகள் மற்றும் ஜஸ்பால் ராணாவின் சகோதரி ஆவார். இவர்களுக்கு ஆர்யா வீர் என்ற மகனும் தியா என்ற மகளும் உள்ளனர்.
# செக்ரா கான்


**செக்ரா கான்** (Zehra Khan) பாக்கித்தான் நாட்டைச் சேர்ந்த ஒரு தொழிற்சங்கவாதியும் ஆர்வலருமாவார். வீட்டு அடிப்படையிலான பெண் தொழிலாளர் கூட்டமைப்பின் பொதுச் செயலாளராக உள்ளார். சிந்து குறைந்தபட்ச ஊதிய வாரியம், சிந்து முத்தரப்பு தொழிலாளர் நிலைக்குழு, சிந்து தொழில் மற்றும் சுகாதார மன்றம் , சிந்து வீட்டு அடிப்படை பெண் தொழிலாளர்கள் ஆளும் குழு உள்ளிட்ட பல முத்தரப்பு குழுக்களில் உறுப்பினராக உள்ளார்.  

## தொழில்
கான் மகளிர் ஆய்வுத் துறையின் மாணவியாக இருந்தபோது, வீட்டு அடிப்படையிலான பணியாளர்களின் பங்களிப்புகளைப் பற்றி அறிந்து கொண்டார், தனது முதுகலை ஆய்வறிக்கைக்கான பாடத்தை தேர்ந்தெடுத்துக் கொண்டார். ஆய்வில், இந்த தொழிலாளர்களைப் பாதுகாக்கக்கூடிய சட்ட உரிமைகளின் அவசியத்தை உணர்ந்தார். பல்வேறு தொழில்களில் இருக்கும் தொழிலாளர்களைக் கொண்டு கூட்டமைப்புகளை உருவாக்கும் எண்ணம் கானிடம் தோன்றியது. வீட்டு அடிப்படை பெண் தொழிலாளர் கூட்டமைப்பு கூட்டங்களில் கலந்துகொள்ள பெண்களை ஊக்குவிக்கும் வகையில் இவர் தனது வீட்டுக்கு வீடு பிரச்சாரத்தைத் தொடங்கினார். கூட்டங்கள் வழக்கமான கலந்துரையாடல் வட்டங்களை உள்ளடக்கியிருந்தது. இறுதியில் பெண்களை அமைப்பின் பேரணிகளில் ஈடுபாட்டுடன் சேரச் செய்தது.  

தொழிற்சங்கங்களின் உருவாக்கம் வளையல் தொழிலில் தொடங்கி படிப்படியாக ஆடைத் தொழிலை நோக்கி நகர்ந்தது. பின்னர் வீட்டு அடிப்படையிலான தொழிலாளர்களுக்காக ஒரு சட்டத்தை உருவாக்கும் நோக்கில் இவர் பணியாற்றத் தொடங்கினார், அதனால் கான் அவர்களுக்கான உறுப்பினர் வட்டங்களை உருவாக்கத் தொடங்கினார். கானின் பணி இறுதியில் சிந்து மற்றும் பலுசிசுதானில் தொழிற்சங்கங்களை உருவாக்க வழிவகுத்தது, இந்நிகழ்வு தெற்காசியாவில் முதல் முறையாகும். 2019 ஆம் ஆண்டு டிசம்பர் 30 அன்று வீட்டு அடிப்படையிலான பெண் தொழிலாளர்கள் கூட்டமைப்பு நிறுவப்பட்டது.  

கான் குடிமக்கள் சமூக குழுக்கள் மற்றும் சங்கங்களின் ஒரு பகுதியாகவும் உள்ளார். பெண் உரிமைகள், மனித உரிமைகள், தொழிலாளர் உரிமைகள் மற்றும் சிறுபான்மை பாதுகாப்பு சம்பந்தப்பட்ட பேரணிகள் மற்றும் போராட்டங்களில் தொடர்ச்சியாகப் பங்கேற்று வரும் ஓர் ஆர்வலராக செயல்படுகிறார். பணியிடங்களில் பாலியல் துன்புறுத்தல் மற்றும் தொழிலாளர் உரிமைகள் பற்றிய விழிப்புணர்வை ஏற்படுத்தவும் கான் பணியாற்றியுள்ளார்.
# சுசுமா இராணா

**சுசுமா இராணா** (*Sushma Rana*) என்பவர் இந்தியத் துப்பாக்கி சுடுதல் வீரர் ஆவார். இவர் 2006 பொதுநலவாய விளையாட்டுப் போட்டிகளில் தங்கப் பதக்கம் வென்றார். இப்போட்டியில் சுசுமா 1140 புள்ளிகளைப் பெற்றார். இவரது கூட்டாளியாக சரோஜா குமாரி ஜுது செயல்பட்டார். இவர் 25 மீட்டர் துப்பாக்கி சுடுதல் போட்டிகளில் பங்கேற்று வருகிறார். 2002-2003 ஆண்டு காலகட்டத்தில் 25 மீட்டர் துப்பாக்கி சுடும் போட்டியில் தேசிய சாதனை படைத்துள்ளார்.  இவர் தனது மூத்த சகோதரரும், துப்பாக்கி சுடும் வீரருமான ஜஸ்பால் ராணாவினால் விளையாட்டில் ஈடுபடத் தூண்டப்பட்டார். மகளாகப் பிறந்தார். இவருக்கு இரண்டு சகோதரர்கள் உள்ளனர். இவர்களில் ஜஸ்பால் ராணா, அர்ஜுனா விருது மற்றும் பத்மஸ்ரீ விருதுகளைப் பெற்றுள்ளார். சுசுமா உத்தரப்பிரதேச சட்டமன்ற உறுப்பினரும் இந்திய பாதுகாப்புத் துறை அமைச்சர் ராஜ்நாத் சிங்கின் மகனுமான பங்கஜ் சிங்கினை மணந்துள்ளார். இவருக்கு இரண்டு குழந்தைகள் உள்ளனர்.  

## குறிப்பு

- " *சுஷ்மா ராணா தேசிய அடையாளத்தை மீண்டும் எழுதுகிறார்* " - rediff.com கட்டுரை 16 திசம்பர் 2003 தேதியிட்டது.
- " *சுஷ்மா ராணா தங்கம் வென்றார்* " - rediff.com கட்டுரை 3 திசம்பர் 2005 தேதியிட்டது
# உமர் அலி கான்


**சையத் உமர் அலி கான்** (*Umar Ali Khan*) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார். இவர் மார்ச் 2022 முதல் சமாஜ்வாடி கட்சியைப் பிரதிநிதித்துவப்படுத்தும் வகையில்பெஹட் சட்டமன்றத் தொகுதியிலிருந்து உத்தரப்பிரதேச சட்டமன்ற உறுப்பினர் ஆனார். இவர் சையத் அகமது புகாரியின் மருமகன் ஆவார். இவர் இதற்கு முன் உத்தரபிரதேச சட்ட மேலவை உறுப்பினராகப் பதவி வகித்துள்ளார்.
# அசரப் அலி கான்


**அசரப் அலி கான்** (Ashraf Ali Khan) என்பவர் இந்திய அரசியல்வாதி மற்றும் உத்தரப்பிரதேச சட்டமன்ற உறுப்பினர் ஆவார். இவர் இராஷ்டிரிய லோக் தளம் கட்சியினைச் சார்ந்தவர் ஆவார். இவர் உத்தரப்பிரதேச சட்டமன்றத்திற்கு 2022-ல் நடைபெற்ற தேர்தலில் தானா பவன் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# இராகுர தேயிலை

**இராகுர தேயிலை** (*Rakura tea*) என்பது இமால் தேயிலை நிறுவனத்தின் வணிக ரீதியில் விற்பனையாகும் தேயிலை வகையாகும். "ஆரோக்கியமானதை பருகுங்கள்" என்பது இந்நிறுவனத்தின் சொற்றொடராகும். இது தேநீரை ஒரு ஆரோக்கியப் பயன் தரும் பானமாகக் குறிப்பிடுகிறது. இந்நிறுவனம் மக்கக்கூடிய தேநீர் பையினை சுற்றுச்சூழல் நட்பு முறையில் வழங்குகிறது.  

இமால் தேயிலை நிறுவனம் நேபாள தேயிலைத் தொழிலின் பழமையான உற்பத்தியாளர்களில் ஒன்றாகும்.  

## வரலாறு
இந்நிறுவனத்தின் தேயிலை தோட்டங்கள் 1970களின் பிற்பகுதியில் இராம் குமார் ரதி என்பவரால் நிறுவப்பட்டது. இவரது பெயரான **இரா**-**கு**-**ர**விலிருந்து இந்த வணிக முத்திரை உருவாக்கப்பட்டது.
# இராஜேஷ் திரிபாதி


## அரசியல் வாழ்க்கை
திரிபாதி 2007-ல் உத்திரப்பிரதேச சட்டமன்றத் தேர்தலில் அரிசங்கர் திவாரியைத் தோற்கடித்தார். 2012 நடைபெற்ற தேர்தலிலும் வெற்றிபெற்றார். இதன் மூலம் 15 மற்றும் 16வது உத்தரப்பிரதேச சட்டமன்றங்களில் உறுப்பினரானார். 2017இல், திரிபாதி அரிசங்கர் திவாரியின் மகன் வினய் சங்கர் திவாரியிடம் தோல்வியடைந்தார்.  

2022 உத்தரப் பிரதேச சட்டப் பேரவைத் தேர்தலில், திரிபாதி பாஜக வேட்பாளராக போட்டியிட்டு வெற்றிப்பெற்றார்.
# தர்மபத்தினி (1986 திரைப்படம்)



**தர்மபத்தினி** (*Dharmapathni*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை அமீர்ஜான் இயக்கினார். இதில் கார்த்திக் மற்றும் ஜீவிதா முதன்மை கதாபாத்திரத்தில் நடித்தனர். இப்படம் தெலுங்கிலும், இந்தியிலும் மறுஆக்கத்தில் வெளியிடப்பட்டது.  

## நடிகர்கள்
- கார்த்திக்- காவல் ஆய்வாளர் பிரேம் குமார்
- ஜீவிதா - வித்யா
- கவுண்டமணி "பொதுப்பணி" பொன்னுசாமி
- ராதாரவி - டி.ஜே. ஜனார்த்தனன்
- பூர்ணம் விஸ்வநாதன் - கமலநாதன், ஓய்வுபெற்ற ஐ.ஜி
- சந்திரசேகர் - பிரபாகர்
- சார்லி - பாளையம் எம். எல். ஏ
- செந்தில் - பொன்னுசாமியின் உதவியாளர்
- விசு - வழக்கறிஞர் "விக்ஸ்" வரதராஜன்
- கிஷ்மு - அரசு வழக்கறிஞர் தட்சிணாமூர்த்தி

## பாடல்கள்
இப்படத்திற்கு இளையராஜா இசையமைத்தார்.. பாடல் வரிகளை வாலி, வைரமுத்து, கண்மணி சுப்பு, நா. காமராசன், சிதம்பரநாதன் ஆகியோர் இயற்றினர். "நான் தேடும்" பாடல் இந்தோளம் ராகத்தில் அமைக்கப்பட்டது.  

| **வ. எண்** | **பாடல்** | **பாடகர்(கள்)** | **வரிகள்** |
| --- | --- | --- | --- |
| 1 | "நான் தேடும் செவ்வந்திப்பூவிது" | இளையராஜா, எஸ். ஜானகி | கண்மணி சுப்பு |
| 2 | "காத்திருந்தேன் கணவா" | எஸ். ஜானகி | வைரமுத்து |
| 3 | "முத்தம் கட்டில் முத்தம்" | கே. ஜே. யேசுதாஸ், கே. எஸ். சித்ரா | சிதம்பரநாதன் |
| 4 | "சுமங்கலி பூஜை" | பி. சுசீலா, எஸ். பி. சைலஜா | வாலி |
| 5 | "மொட்டுதான் இது" | எஸ். ஜானகி | நா. காமராசன் |
# ஹர்ஷநாத் கோயில்


**ஹர்ஷநாத் கோயில்** ( *Harshnath Temple* ) என்பது இந்திய மாநிலமான இராஜஸ்தானின் சிகர் மாவட்டத்தில் அமைந்துள்ள ஒரு பழமையான இந்துக் கோயிலாகும். இது மாவட்டத் தலைமையகமான சிகரில் இருந்து 14 கி.மீ தொலைவில் அமைந்துள்ளது.  

## வரலாறு
சிவனுக்கு அர்ப்பணிக்கப்பட்ட இக்கோயிலில் காணப்பட்ட பொ.ச.973 தேதியிட்ட கல்வெட்டின் படி, சாகம்பரி மன்னர் இரண்டாம் விக்ரகராஜாவின் ஆட்சியின் போது, துறவியான பவரக்தன் என்பவரால் கட்டப்பட்டது. இப்போது இது இடிபாடுகளில் கிடக்கும் பல்வேறு கோயில்களால் சூழப்பட்டுள்ளது.  

அசல் கோயில் பின்னர் 1679 இல் முகலாய பேரரசர் ஔரங்கசீப்பால் அழிக்கப்பட்டது. 1718-ஆம் ஆண்டில் ராவ் சிவசிங் பழைய கோவிலின் இடிபாடுகளைப் பயன்படுத்தி பழைய கோவிலை ஒட்டி புதிய கோவிலைக் கட்டினார்.  

இராஜஸ்தானின் ஜோத்பூர் மாவட்டத்தில் உள்ள பிலாராவின் ஹர்ஷ் கிராமத்தில் ( ஹர்ஷ் தேவல் கோயில்) போன்றவற்றிலும் இதே மாதிரியான கோயில் அமைந்துள்ளது. பிலாராவில் உள்ள ஹர்ஷ் தேவல் கோயிலும் 10ஆம் நூற்றாண்டில் கட்டப்பட்டது.  

## கட்டிடக்கலை
கோயிலும் அதைச் சுற்றியுள்ள சிவாலயங்களும் தற்போது சிதிலமடைந்துள்ளன. பிரதான கோயில் கிழக்கு நோக்கி உள்ளது. அதன் தூண்கள் நுணுக்கமாக செதுக்கப்பட்டுள்ளன. உட்புற மேற்குச் சுவரில் பார்வதி ('விகட' என்று பெயரிடப்பட்ட) அவரது பெண் உதவியாளர்களுடன் பஞ்சங்கநிதபத்தில் நிற்கும் உருவம் செதுக்கப்பட்டுள்ளது.  

## மேலும் பார்க்கவும்

- சகமானர்கள் காலத்தில் கட்டப்பட்ட ஹர்சத் மாதா கோயில்
# அனுபா

**அனுபா** ( *Anupa*) அதாவது, நீர்நிலை) என்பது ஒரு பண்டைய இந்தியப் பகுதி ஆகும். இது இன்றைய மத்தியப் பிரதேசத்தில் உள்ள பண்டைய மகிழ்மதி நகரைச் சுற்றியுள்ள பகுதிகளுடன் ஒத்திருக்கிறது. வாயு புராணம் விந்தியபிரிஷ்டத்தில் (விந்திய பீடபூமி) அமைந்துள்ள 'அனுபாவின் ஜனபதத்தை ( இராச்சியம் ) குறிப்பிடுகிறது. கௌதமிபாலாஸ்ரீயின் நாசிக் குகைக் கல்வெட்டு, அவரது மகன் கௌதமிபுத்ர சதகர்ணியின் ஆதிக்கத்தில் அனுபாவும் இருந்ததாகக் கூறுகிறது. முதலாம் உருத்ரதாமனின் ஜுனாகர் பாறைக் கல்வெட்டு, அனுபாவை அவனது இராச்சியத்தின் ஒரு பகுதியாகக் குறிப்பிடுகிறது.  

## வால்காவின் மகாராஜாக்கள்
இப்பகுதியில் இருந்து கண்டுபிடிக்கப்பட்ட பல செப்புத் தகடு மானியங்கள் ( ஷிர்பூர், பாக் மற்றும் தார் மாவட்டத்தில் உள்ள மனவர்) 'மகாராஜா' என்ற பட்டத்தைத் தாங்கிய குடும்பத்தால் வழங்கப்பட்டுள்ளன. 'பரமபட்டாரகன்' (பெரும்பாலும் ஏகாதிபத்திய குப்தர்கள் ) என்ற பட்டத்தை தாங்கிய சில பேரரசர்களின் மேலாதிக்கத்தை இவர்கள் அங்கீகரித்தனர். இந்த குடும்பத்தின் ஆட்சியாளர்களின் பெயர்கள் புலுண்டா, சுவாமிதாசர் மற்றும் உருத்ரதாசர் என இருக்கிறது. இந்த மூன்று ஆட்சியாளர்களும் தங்கள் தலைநகரான வால்காவிலிருந்து ஆட்சி செய்தனர். ஆனாலும் இப்பகுதி இன்னும் அடையாளம் காணப்படவில்லை. அவர்களின் அனைத்து செப்பு-தகடு மானியங்களும் குறிப்பிடப்படாத சகாப்தத்தில் தேதியிட்டவை.  

## மகிழ்மதியின் சுபந்து
பர்வானி மற்றும் பாக் குகைகளிலிருந்து கிடைத்த இரண்டு செப்புப் பட்டைகள் மகிழ்மதியின் தலைநகரான சுபந்து என்பவரால் வழங்கப்பட்டுள்ளன. பத்வானி செப்புத்தகடு 167 ஆம் ஆண்டு குறிப்பிடப்படாத சகாப்தத்தில் தேதியிடப்பட்டது.
# தர்சனா குப்தா



**தர்சனா குப்தா** (Darshana Gupta) இந்தியாவின் அரியானா மாநிலம் பரிதாபாத்தைச் சேர்ந்த சமூக செயற்பாட்டாளர் ஆவார். திருமண முகாம்களை ஏற்பாடு செய்வதில் பிரபலமானவராக அறியப்படுகிறார். பனார்சி தாசு குப்தா அறக்கட்டளையின் செயலாளராக உள்ளார். 2019 ஆம் ஆண்டில், பன்னாட்டு மகளிர் தினத்தன்று இந்தியக் குடியரசுத் தலைவரால் தர்சனாவுக்கு நாரி சக்தி விருது வழங்கப்பட்டது. இதுவரை 3,500 இணைகளுக்கு திருமணங்களை ஏற்பாடு செய்துள்ளார். இம்முயற்சி இல்லாவிட்டால் அவர்கள் ஒரு பாரம்பரிய பிரமாண்டமான திருமணத்தையும் வரதட்சணை கொடுக்க முடியாமல் திருமணமின்றி தனிமையில் இருந்திருக்கலாம்.  

பனார்சி தாசு குப்தாவின் மகனான அஜய் குப்தாவை இவர் மணந்தார். பனார்சி தாசு குப்தா 90 வயதில் இறந்தார்.  

இதே ஆண்டு பனார்சி தாசு குப்தா அறக்கட்டளை உருவாக்கப்படும் என்று அறிவிக்கப்பட்டது. தர்சனா குப்தாவும் அவரது கணவரும் சேர்ந்து இதை நிறுவினர். அறக்கட்டளை பரிதாபாத்தில் பதிவுசெய்யப்பட்ட ஒரு இலாப நோக்கற்ற அமைப்பாகும். அஜய் குப்தா தலைவராகவும், தர்சனா குப்தா செயலாளராகவும் பொறுப்பேற்றனர்.  
விருது வழங்கப்பட்டது]]  
இந்தியாவில் பாரம்பரியமாக விலையுயர்ந்த ஏற்பாடுகள் மற்றும் வரதட்சணை பரிமாற்றம் ஆகியவற்றை உள்ளடக்கிய ஒரு பெரிய சிக்கலாக இருக்கும் திருமண பிரச்சனையை இந்த அறக்கட்டளை நிவர்த்தி செய்து வருகிறது. இந்த மரபுகள் பலருக்கு ஒரு துணை வேண்டும் என்ற ஆசை இருந்தபோதிலும் திருமணம் செய்து கொள்ள இயலாமல் இருந்தனர். இந்த அறக்கட்டளை நூற்றுக்கணக்கான திருமணங்களை ஏற்பாடு செய்துள்ளது. பஞ்ச்குலாவில் 250 பேருடன் நடைபெற்ற ஆரம்ப முகாம் மிகவும் வெற்றிகரமாக இருந்தது, ஒவ்வொரு சோடிக்கும் $11,000 மானியமாக வழங்க பிராந்திய அரசாங்கம் முடிவு செய்தது.  

குப்தா அகில இந்திய வைசு கூட்டமைப்பின் நிர்வாக உறுப்பினராகவும் உள்ளார்.  

2019 ஆம் ஆண்டு இவருக்கு நாரி சக்தி விருது வழங்கப்பட்டபோது இவரது பணி அங்கீகரிக்கப்பட்டது. பன்னாட்டு மகளிர் தினத்தன்று இந்திய குடியரசுத்தலைவரால் இவ்விருது தர்சனாவுக்கு வழங்கப்பட்டது. இனம், மதம் அல்லது நிறத்தைப் பொருட்படுத்தாமல் 3,500 திருமணங்களை இவர் தாழ்த்தப்பட்டவர்களுக்காக ஏற்பாடு செய்ததாக மேற்கோள் குறிப்பிட்டது. ஆடம்பரமான திருமணத்தை நடத்தாமல் சேமிக்கும் பணம் பெண்களின் கல்வி அல்லது பயிற்சிக்கு உதவும் என்ற நோக்கத்துடன் செயல்படுவதாகும்.
# ராஜ ராஜேஸ்வரி சீதாராமன்



**ராஜ ராஜேஸ்வரி சீதாராமன்** (பிறப்பு: 25 மே 1969); (மலாய்: *Raja Rajeswari Setha Raman*; ஆங்கிலம்: *Raja Rajeswari Setha Raman*); என்பவர் மலேசியத் தமிழ் வம்சாவளியைச் சேர்ந்த மலாய் மொழிக் கவிஞர், மொழிபெயர்ப்பாளர் ஆகும்.  

மலேசிய மலாய் இலக்கிய உலகில் மலாய் மொழியில் கவிதை எழுதும் மலாய்க்காரர் அல்லாத ஒரே கவிஞர் என்று பிரபலம் அடைந்தவர்.  

2021-ஆம் ஆண்டில், இந்தியாவின் 75-ஆவது சுதந்திர தினத்தில் சிறப்பு இலக்கிய விருதைப் பெற்ற நான்கு மலேசிய எழுத்தாளர்களில் டாக்டர் ராஜ ராஜேஸ்வரி சீதாராமனும் ஒருவராவார்.  

வெளிநாடுகளில் நடைபெற்ற பல அனைத்துலக மலாய் மொழிக் கருத்தரங்குகளில் மாநாடுகளில் ராஜ ராஜேஸ்வரி சீதாராமன் மலேசியாவின் பிரதிநிதியாகக் கலந்து கொண்டுள்ளார்.  

## வாழ்க்கைக் குறிப்புகள்

ராஜ ராஜேஸ்வரி சீதாராமன் மலேசியா, பேராக், கோலா குராவ் நகரில் பிறந்தவர். இவரது தந்தையாரும் தாயாரும் ஆசிரியர்கள். பாகன் செராய் நகரில் தன் உயர்நிலைப் படிப்பை முடித்துக் கொண்டு, கெடா, சுங்கை பட்டாணி, சுல்தான் அப்துல் ஆலிம் கல்வியியல் கல்லூரியில் *(Pedagogical College of Sultan Abdul Halim)* சேர்ந்து ஆசிரியர் பயிற்சி பெற்றார்.  

1986-ஆம் ஆண்டில், செர்டாங் மலேசிய புத்ரா பல்கலைக்கழகத்தில் நவீன மொழிகள் மற்றும் தகவல் தொடர்புத் துறையில் பயின்றார்.  

2015-ஆம் ஆண்டில், மலாயா பல்கலைக்கழகத்தின் மலாய் கல்வித்துறை அகாடமியில் *(Academy of Malay Studies)* முனைவர் பட்டத்தைப் பெற்றார்.  

### மலாய் மொழி விரிவுரையாளர் பணி

பின்னர் 2007-ஆம் ஆண்டு தொடங்கி 2016-ஆம் ஆண்டு வரையில், கோலாலம்பூரில் இருக்கும் மலேசியக் கல்வியியல் நிறுவனத்தில் *(Pedagogical Institute of Malaysia)* மலாய் மொழி விரிவுரையாளராகப் பணிபுரிந்தார்.  

ம்லேசியாவில் உள்ள இடைநிலைப் பள்ளிகளுக்கான இலக்கியப் பாடத் திட்டங்களை வரைவதற்கான கல்வி அமைச்சின் ஆணையத்தின் உறுப்பினராக உள்ளார்.  

### மலாய் மொழிப் பத்திரிகைகளில் கவிதைகள்

மலேசியாவில் அதிகாரப்பூர்வ மலாய் இலக்கிய இதழான *டேவான் சாஸ்திரா* *(Dewan Sastera)* உட்பட பல முன்னணி மலாய் மொழிச் செய்தித்தாள்கள் மற்றும் மலாய் மொழிப் பத்திரிகைகளில் இவரின் கவிதைகள் வெளியிடப்பட்டு உள்ளன.  

## பொறுப்புகள்

- *மகா மலாய் நுசாந்தரா* *(Great Malay Nusantara)* அமைப்பின் கெளரவச் செயலாளர்.
- மலேசியத் தேசிய எழுத்தாளர்கள் சங்கம்; சிலாங்கூர் எழுத்தாளர்கள் சங்கத்தின் செயற்குழு உறுப்பினர்.
- மலேசியாவின் மொழிபெயர்ப்பாளர்கள் ஒன்றியத்தின் உறுப்பினர்.

## விருதுகள்

- மலேசியாவின் இலக்கிய மெய்நிகர் சமூக விருது (2003, 2004).
- மலேசியாவின் மலாய் இலக்கிய விருது (2007).
- பேராக் மாநில இலக்கியப் பரிசு (2016), (2018).
- மலாய் இலக்கியத்தின் வளர்ச்சிக்கான பங்களிப்புக்காக மொழி மற்றும் இலக்கிய நிறுவனத்தின் பரிசு (2016). *(Prize of the Institute of Language and Literature for contribution to the development of Malay literature)*
- சூழலியல் பாதுகாப்பு (2018) பற்றிய சிறந்த கவிதைக்காக ரிவாஸ் நிக்கராகுவா மேயர் பரிசு *(Prize of the Mayor of Rivas (Nicaragua).*
- 2018-ஆம் ஆண்டிற்கான மேவதேவ் லாரல் விருது; உ.பி., இந்தியா. *(Mewadev Laurel Award 2018 from Contemplary Literary Society of Amlov, Banda. U.P, India.)*

இந்தியாவின் 75-ஆவது சுதந்திர தினத்தில் சிறப்பு இலக்கிய விருதைப் பெற்ற நான்கு மலேசிய எழுத்தாளர்களில் டாக்டர் ராஜ ராஜேஸ்வரி சீதாராமனும் ஒருவராவார்.  

82 நாடுகளைச் சேர்ந்த 440 கவிஞர்களுக்கு குஜராத் சாகித்ய அகாடமியின் இந்தியச் சுதந்திர தின இலக்கிய விருது (2021) வழங்கப்பட்டது.
# வினைலசிட்டைலீன்


**வினைலசிட்டைலீன்** (*Vinylacetylene*) C<sub>4</sub>H<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். நிறமற்ற இச்சேர்மம் பலபடி தொழிற்சாலையில் பயன்படுத்தப்பட்டது. ஆல்க்கைன் மற்றும் ஆல்க்கீன் குழுக்களால் வினைலசிட்டைலீன் ஆக்கப்பட்டுள்ளது. எளிமையான ஈனைன் வேதி வினைக்குழு சேர்மத்திற்கு இதுவோர் எட்டுத்துக்காட்டாகும்.  
வினைலசிட்டைலீன் ஓர் ஆபத்தான சேர்மமாகும். ஏனெனில் அதிக செறிவுகளில் இது தானாக வெடிக்கும். குறிப்பாக 30 மோல் சதவீதத்தில் இது தானாக வெடிக்கும். ஆனால் உயர்ந்த அழுத்தம் இதற்கு அவசியமாகும். C4 ஐதரோகார்பன்கள் தயாரிப்பில் ஈடுபடும் தொழிற்சாலைகளில் இத்தகைய தானாக வெடித்தல் நிகழ்வுகள் நடைபெறுகின்றன. 1969 ஆம் ஆண்டு டெக்சாசு நகரத்தில் உள்ள யூனியன் கார்பைடு ஆலையில் இத்தகைய வெடிப்பு ஏற்பட்டது.  
## தயாரிப்பு
வினைலசிட்டைலீன் முதன்முதலில் தொடர்புடைய நான்கிணைய அமோனியம் உப்பை ஆஃப்மேன் நீக்க வினை மூலம் தயாரிக்கப்பட்டது.:  
:[(CH<sub>3</sub>)<sub>3</sub>NCH<sub>2</sub>CH=CHCH<sub>2</sub>N(CH<sub>3</sub>)<sub>3</sub>]I<sub>2</sub> → 2 [(CH<sub>3</sub>)<sub>3</sub>NH]I + HC≡C-CH=CH<sub>2</sub>  

இருகுளோரோ-2-பியூட்டீன் சேர்மத்தை ஐதரசன் ஆலைடு நீக்க வினை மூலம் பொதுவாக வினைலசிட்டைலீன் தயாரிக்கப்படுகிறது. அசிட்டைலீனின் இருபடியாதல் வினை அல்லது 1,3-பியூட்டாடையீனின் ஐதரசன் நீக்கம் வினையின் மூலமாகவும் இதை தயாரிக்க முடியும்.  
## பயன்
ஒரு காலத்தில், குளோரோபிரீன் எனப்படும் 2-குளோரோ-1,3-பியூடாடையீன் தொழில்துறை முக்கியத்துவம் வாய்ந்த ஒருமமாகப் பயன்படுத்தப்பட்டது. இந்த செயல்முறையில் வினைல் அசிட்டிலீனைக் கொடுக்க அசிட்டிலீன் இருபடியாக்கம் செய்யப்படுகிறது. பின்னர் இது ஐதரசன் குளோரைடுடன் இணைந்து 1,4-கூட்டுவினை வழியாக 4-குளோரோ-1,2-பியூடாடையீனைக் கொடுக்கிறது. இந்த அல்லீன் வழிப்பெறுதி குப்ரசு குளோரைடு முன்னிலையில், 2-குளோரோ-1,3-பியூடாடையீனுக்கு மறுசீரமைப்பு அடைகிறது:  
:H<sub>2</sub>C=CH-C≡CH + HCl → H<sub>2</sub>ClC-CH=C=CH<sub>2</sub>  
:H<sub>2</sub>ClC-CH=C=CH<sub>2</sub> → H<sub>2</sub>C=CH-CCl=CH<sub>2</sub>
# தாலத்து (அளவீடு)


**தாலத்து** (*Talent*) என்பது மெசபடோமியாவில் கிமு 4 ஆம் ஆயிரமாண்டின் இறுதியில் அறிமுகப்படுத்தப்பட்ட ஒரு எடை அலகு ஆகும். இந்த அளவீடானது 3 ஆம் ஆயிரமாண்டின் இறுதியில் அக்காடியன்-சுமர் காலக் கட்டத்தின் போது 60 மினாக்கள் அல்லது 360 ஷெக்கல்களாக (தோராயமாக 11 கிராம் வெள்ளி நாணயம்) பிரிக்கப்பட்டது. செவ்வியல் பழங்காலத்தில், தாலத்து ( , பண்டைய கிரேக்கத்தில் இருந்து : , *talanton* "அளவு, இருப்பு, தொகை") வணிக பரிவர்த்தனைகளுக்கான பொதுவான எடை அலகுகளில் மிகவும் பெரியது ஆகும். ஒரு அட்டிக்கா தாலத்து தோராயமாக 26.0 கிரோகிராம்கள் (57 பவுண்ட் 5 அவுன்ஸ்). கொண்டது. ஒரு பாபிலோனிய தாலத்து 30.2 கிலோ (66 பவுண்ட் 9 அவுன்ஸ்). கொண்டது. பண்டைய இஸ்ரேல் பாபிலோனிய நிரையான தாலத்தை ஏற்றுக்கொண்டது. ஆனால் பின்னர் அதை திருத்தியமைத்துக்கொண்டது. புதிய ஏற்பாடு காலத்தில் பயன்படுத்தப்பட்ட பொதுவான தாலத்து 58.9 கிலோ (129 பவுண்ட் 14 அவுன்ஸ்) ஆகும். ஒரு ரோமானிய தாலத்து (100 லபிரிகளாக பிரிக்கப்பட்டது) 1+1⁄3 அட்டிக் தாலத்துகள், தோராயமாக 32.3 கிலோ (71 பவுண்ட் 3 அவுன்ஸ்); ஒரு எகிப்திய தாலத்து 80 லபிரி, தோராயமாக 27 கிலோ (60 பவுண்டு) ஆகும்.
# துர்கா பிரசாத் யாதவ்


**துர்கா பிரசாத் யாதவ்** (*Durga Prasad Yadav*) என்பவர் இந்திய அரசியல்வாதியும் உத்தரப்பிரதேசத்தின் சட்டமன்ற உறுப்பினரும் ஆவார். இவர் உத்தரப்பிரதேசத்தின் முன்னாள் போக்குவரத்துத் துறை அமைச்சராகவும், வனத்துறை அமைச்சராகவும் இருந்தவர். இவர் உத்தரப்பிரதேசத்தின் ஆசம்கர் தொகுதியைப் பிரதிநிதித்துவப்படுத்துகிறார். யாதவ் சமாஜ்வாதி கட்சியின் உறுப்பினராக உள்ளார்.  

## வாழ்க்கை
யாதவ் 1954ஆம் ஆண்டு சனவரி 12ஆம் தேதி உத்தரப்பிரதேச மாநிலம், ஆசம்கர் மாவட்டத்தில் உள்ள ஆகோபட்டியில் ராம் தியான் யாதவின் மகனாகப் பிறந்தார். இவர் 5 சூலை 1983-ல் சுமன் யாதவை மணந்தார். இவர்களுக்கு மூன்று மகன்கள் மற்றும் ஒரு மகள் உள்ளனர். இவர் 1981-ல் கோரக்பூர் பல்கலைக்கழகத்தின் கீழ் ஆசம்கரில் உள்ள சிப்லி தேசியக் கல்லூரியில் இளங்கலை கலைப் பட்டம் பெற்றார். 1991-ல் வீர் பகதூர் சிங் பூர்வாஞ்சல் பல்கலைக்கழகத்தின் கீழ் ஆசம்கர் சிப்லி தேசியக் கல்லூரியில் இளங்கலை சட்டப் பட்டம் பெற்றார்.  

## அரசியல்
துர்கா பிரசாத் யாதவ் 1985ஆம் ஆண்டு முதல் சட்ட மன்ற உறுப்பினராக இருந்து வருகிறார். இவர் ஆசம்கர் தொகுதியிலிருந்து சமாஜ்வாதி கட்சியின் வேட்பாளராகப் போட்டியிட்டு வெற்றி பெற்று சட்டமன்ற உறுப்பினராக உள்ளார். சமாஜ்வாதி கட்சியின் முக்கிய தலைவர்களில் இவரும் ஒருவர்.  

## வகித்தபதவிகள்
| 01 | 1985 | 1989 | சட்ட மன்ற உறுப்பினர், 09வது சட்டப் பேரவை |  |
| --- | --- | --- | --- | --- |
| 02 | 1989 | 1991 | உறுப்பினர், 10வது சட்டமன்ற உறுப்பினர் |  |
| 03 | 1991 | 1993 | உறுப்பினர், 11வது சட்டமன்ற உறுப்பினர் |  |
| 04 | 1996 | 2002 | உறுப்பினர், 13வது சட்டமன்ற உறுப்பினர் |  |
| 05 | 2002 | 2007 | உறுப்பினர், 14வது சட்டமன்ற உறுப்பினர் |  |
| 06 | 2007 | 2012 | உறுப்பினர், 15வது சட்டமன்ற உறுப்பினர் |  |
| 07 | 2012 | 2017 | உறுப்பினர், 16வது சட்டமன்ற உறுப்பினர் |  |
| 08 | 2017 | 2022 | உறுப்பினர், 17வது சட்டமன்ற உறுப்பினர் |  |
| 09 | 2022 | பதவியில் | உறுப்பினர், 18வது சட்டமன்ற உறுப்பினர் | } |

## மேலும் பார்க்கவும்
- ஆசம்கர்
- இந்தியாவின் அரசியல்
- உத்தரபிரதேச சட்டமன்றம்
# வெங்கடேஷ் ஐயர்

வெங்கடேஷ் ராஜசேகரன் ஐயர் ( பிறப்பு : 25 திசம்பர் 1994 ) என்பவர் இந்திய துடுப்பாட்ட வீரர் ஆவார். இவர் உள்ளூர் ஆட்டங்களில் மத்திய பிரதேச அணிக்காகவும், இந்தியன் பிரீமியர் லீகில் கொல்கத்தா நைட் ரைடர்ஸ் அணிக்காகவும் விளையாடுகிறார். இவர் இந்திய அணிக்காக நவம்பர் 2021-இல் அறிமுகமானார்.  

## உள்ளூர் போட்டிகள்
மார்ச் 2015-இல், ஐயர் இருபது20 போட்டிகளில் மத்திய பிரதேச அணிக்காக இரயில்வே அணிக்கு எதிரான ஆட்டத்தில் அறிமுகமானார். மேலும் பட்டியல் - அ போட்டிகளில் அறிமுகமானார். இவர் அப்போது இளங்கலை வணிகவியல் பட்டத்திற்காக படித்துக் கொண்டிருந்தார் இவர் முதல் தர போட்டிகளில் 2018-இல் அறிமுகமானார் .  

## இந்தியன் பிரீமியர் லீக்
2021-ஆம் ஆண்டு இவர் கொல்கத்தா நைட் ரைடர்ஸ் அணியால் ஏலத்தில் எடுக்கப்பட்டார். 20 செப்டம்பர் 2021 அன்று பெங்களூரு அணிக்கு எதிரான ஆட்டத்தில் இவர் அறிமுகமானார் . 23 செப்டம்பர் 2021-இல் இந்தியன்ஸ் அணிக்கு எதிரான ஆட்டத்தில் இவர் ஐபிஎல்- இல் தனது முதல் அரை சதத்தைப் செய்தார்.  

2021 ஐபிஎல் தொடரில் கொல்கத்தா அணிக்காக 320 ஓட்டங்கள் குவித்து அணி இறுதிப்போட்டி வரை முன்னேற முக்கிய பங்காற்றினார். இறுதிப்போட்டியில் இவர் அரைசதம் அடித்த போதும் இவர் அணி தோல்வியைத் தழுவியது.  

## சர்வதேச போட்டிகள்
இந்தியாவின் 2021 ஐசிசி டி20 உலகக் கோப்பை அணியில் நிகரப் பந்துவீச்சாளராக இருக்க அவர் மீண்டும் ஐக்கிய அரபு எமிரேட்ஸில் தங்கினார் .  

17 நவம்பர் 2021 அன்று இவர், இந்திய அணிக்காக சர்வதேச இருபது20 போட்டிகளில் நியூசிலாந்து அணிக்கு எதிரான ஆட்டத்தில் அறிமுகமானார். அதே தொடரின் கடைசி ஆட்டத்தில் இவர் முஹல் முறையாக சர்வதேச அரங்கில் பந்து வீசினார் . பந்துவீசிய 3 நிறைவுகளில் இவர் 12 ஓட்டங்கள் கொடுத்து 1 விழித்தல் பெற்றார் .  

19 சனவரி 2022 அன்று, பன்னாட்டு ஒருநாள் போட்டிகளில் இந்திய அணிக்காக தென்னாபிரிக்க அணிக்கு எதிரான ஆட்டத்தில் இவர் அறிமுகமானார் .
# கோபால்பூர் விலங்குக் காட்சிச்சாலை


**கோபால்பூர் விலங்குக் காட்சிச்சாலை** (*Gopalpur Zoo*), என்பது இந்தியாவின் இமாச்சலப் பிரதேசம், காங்ரா மாவட்டத்தில் தரம்சாலா - பாலம்பூர் சாலையில் உள்ள கோபால்பூர் கிராமத்தில் அமைந்துள்ள ஒரு உயிரியல் பூங்காவாகும். இது இமயமலையின் தௌலாதர் மலைத்தொடரால் சூழப்பட்டுள்ளது. விலங்குக் காட்சிசாலையானது மேப்பிள் மரங்கள், குதிரை செஸ்நட் மரங்களால் சூழப்பட்டு குளிர்ச்சியுடன் பசுமையாக அமைந்துள்ளது. இந்த மிருகக்காட்சிசாலையில் காணப்படும் முக்கிய விலங்குகள்: ஆசியச் சிங்கம், சிறுத்தை, இமயமலை கருப்புக் கரடி, கடமான், கேளையாடு, கோரல், காட்டுப் பன்றி, பூட்டான் சாம்பல் மயில்கள், சீர் பெசன்ட், சிவப்பு காட்டுக் கோழி,மயில், பிணந்தின்னிக் கழுகு, பருந்துகள் போன்றவை.  
தௌலதார் தொடர்]]  

### இமாச்சல பிரதேச உயிரியல் பூங்காக்கள் மற்றும் பறவைகள்
கோபால்பூர், ரேணுகா மற்றும் குப்ரி ஆகிய இடங்களில் மூன்று அங்கீகரிக்கப்பட்ட விலங்கியல் பூங்காக்களும் சிம்லா, சரஹான் மற்றும் சைல் ஆகிய இடங்களில் மூன்று பறவை காட்சியகங்களும் உள்ளன.  

### இமாச்சல பிரதேச தேசிய பூங்காக்கள்

1. பெரிய இமாலய தேசியப் பூங்கா, குல்லு மாவட்டம்: பகுதி 765 கி.மீ <sup>2</sup>
1. ஊசி பள்ளத்தாக்கு தேசிய பூங்கா, லாஹெளல் மற்றும் ஸ்பிதி மாவட்டம் : பகுதி 675&nbsp;கி.மீ. <sup>2</sup>
# சார்லசு பிரீடல்


**சார்லசு ஃபிரீடல்** (Charles Friedel) ( ; 12 மார்ச் 1832 - 20 ஏப்ரல் 1899) ஒரு பிரெஞ்சு வேதியியலாளர் மற்றும் கனிமவியலாளர் ஆவார்.  

## வாழ்க்கை
பிரான்சின் ஸ்ட்ராஸ்பேர்க்கைப் பூர்வீகமாகக் கொண்ட அவர், சோர்போனில் இலூயி பாசுச்சரின் மாணவராக இருந்தார். 1876 ஆம் ஆண்டில், இவர் சோர்போனில் வேதியியல் மற்றும் கனிமவியல் பேராசிரியரானார்.  

பிரீடல் 1877 ஆம் ஆண்டில் ஜேம்ஸ் கிராப்ட்சுடன் பிரீடல்-கிராப்ட்சு அல்கைலேற்றம் மற்றும் அசைலேற்றம் வினைகளை உருவாக்கினார். மேலும் செயற்கை வைரங்களை உருவாக்க முயன்றார்.  

அவரது மகன் ஜார்ஜஸ் பிரீடலும் (1865-1933) ஒரு புகழ்பெற்ற கனிமவியலாளர் ஆனார்.  

## பரம்பரை

- ப்ரீடலின் மனைவியின் தந்தை சார்லஸ் கோம்ப்ஸ் பொறியியலாளர் ஆவார். ப்ரீடல் குடும்பம் பிரெஞ்சு விஞ்ஞானிகளின் பணக்காரப் பரம்பரையாகும்:
  - ஜார்ஜஸ் பிரீடல் (1865-1933), பிரெஞ்சு படிகவியல் மற்றும் கனிமவியலாளர்; சார்லஸின் மகன் ஆவார்.
  - எட்மண்ட் பிரீடல் (1895-1972), பிரெஞ்சு பல்தொழில்நுட்ப வல்லுநர் மற்றும் சுரங்கப் பொறியாளர், பிரெஞ்சு புவியியல் ஆய்வு நிறுவனமான பிஆர்ஜிஎம்மின் நிறுவனர்; ஜார்ஜஸின் மகன் ஆவார்.
  - ஜேக்கசு பிரீடல் (1921–2014), பிரெஞ்சு இயற்பியலாளர்; எட்மண்டின் மகன் ஆவார்.
# விய்யூர் சிறை பூங்கா


**விய்யூர் சிறை பூங்கா** (*Viyyur Jail Park*) என்பது இந்தியாவில் கேரளாவின் திருச்சூர் நகரில் உள்ள மத்திய சிறைச்சாலைக்கு அருகில் அமைந்துள்ள பொழுதுபோக்கு பூங்கா ஆகும். இந்த பூங்கா கேரள மாநிலத்தின் பழமையான பூங்காவாகும்.  

## வரலாறு
1875ஆம் ஆண்டு பதினாறாம் இராம வர்மாவின் மனைவி பருகுட்டி நெத்தியார் அம்மா தனது சொந்த நிலத்தில் உருவாக்கியது இந்தப் பூங்காவாகும். விய்யூர் மத்திய சிறை, திருச்சூர் நகரிலிருந்து விய்யூருக்கு மாற்றப்பட்ட போது, இதே இடத்தில்தான் சிறையும் கட்டப்பட்டது. பூங்கா இப்போது சிறையுடன் ஒரு சுவரைப் பகிர்ந்து கொள்கிறது. பல தசாப்தங்களாக இந்த பூங்கா நலிவடைந்து வந்தது. ஆனால் விய்யூர் மத்திய சிறைச்சாலையால் கையகப்படுத்தப்பட்டது. 2013ல், திருச்சூர் சட்டமன்ற உறுப்பினர் பூங்காவை மீண்டும் மேம்படுத்த நிதி வழங்கினார்.
# நீரஜா மாதவ்

பெற்றபோது]]  
**நீரஜா மாதவ்** (*Neerja Madhav*) என்பவர் இந்தியாவின் உத்தரபிரதேசத்தைச் சேர்ந்த இந்திய எழுத்தாளர் ஆவார். இவர் இந்தி மொழியில் எழுதுபவர் ஆவார். மாதவ் 2021- ஆம் ஆண்டில் நாரி சக்தி விருது பெற்றார்.  

## தொழில்
உத்தரப்பிரதேசத்தில் வசிக்கும் மாதவ் இந்தி மொழி எழுத்தாளர் ஆவார். *யம்தீப்* (2002), *கெஷே ஜம்பா* (2006) மற்றும் *டைரி ஆஃப் 5-அவர்னா பெண் காவலர்* (2010) ஆகியன இவரது புத்தகங்களில் முக்கியமானவையாகும்.  

*யம்தீப்* நாவல் மூன்றாம் பாலினத்தவர் பற்றியது. இதன் மூலம் மாதவ் மூன்றாம் பாலின உரிமைகளுக்காகப் பிரச்சாரம் செய்ய வழிவகுத்தது. *கெஷே ஜம்பா* இந்தியாவில் உள்ள திபெத்திய அகதிகளைப் பற்றியது. வாரணாசியில் உள்ள மத்திய உயர் திபெத்திய ஆய்வுக் கழகத்தின் பாடத்திட்டத்தின் அடிப்படையில் மேற்கோள் நூலாக வைக்கப்பட்டுள்ளது.  

2022ஆம் ஆண்டு அனைத்துலக பெண்கள் நாளன்று இந்தியக் குடியரசுத் தலைவர் ராம் நாத் கோவிந் 2021ஆம் ஆண்டிற்கான நாரி சக்தி விருதினை மாதவிற்கு வழங்கினார்.
# கொனோடோப்பு போர்



**கொனோடோப்பு போர்** (*Battle of Konotop*) என்பது 2022 ஆம் ஆண்டு உக்ரைன் மீதான உருசிய படையெடுப்பின் போது, கிழக்கு உக்ரைனை தாக்குவதற்காக உருசிய இராணுவம் கொனோடோப்பு நகரத்தை முற்றுகையிட்டபோது அந்நகரைச் சுற்றிலும் உருசிய-உக்ரைன் இராணுவப் படைகளுக்கு இடையில் நடைபெற்ற போர் நடவடிக்கையாகும்.  
## போர்
பிப்ரவரி மாதம் 24 ஆம் தேதியன்று அதிகாலையில், வடகிழக்கில் இருந்து முன்னேறிய உருசியப் படைகள் கொனோடோப்பு நகரைச் சுற்றி வளைத்து, அதை முற்றுகையிட்டன. உக்ரைனியப் படைகள் தாக்குதலில் இருந்து தங்கள் நிலைகளை பாதுகாக்க போரில் ஈடுபட்டன. பிப்ரவரி மாதம் 25 ஆம் தேதியன்று காலை கொனோடோப்பு நகரில் உருசிய படையின் ஆயுதங்கள் எரிந்ததாகக் கூறப்படுகிறது. நகரத்தை முற்றுகையிட்ட உருசியப் படைகளுக்கு போதுமான ஆயுதங்கள் கிடைக்காததால் பின்வாங்கிவிட்டதாக உக்ரைனிய இராணுவம் கூறியது.  

உக்ரைனிய இராணுவத்தின் கூற்றுப்படி, பிப்ரவரி 25 அன்று அரசாங்கப் படைகள் நகரத்தின் கட்டுப்பாட்டை இழந்தன.  

## பின்விளைவு
மார்ச் 2 அன்று, கொனோடோப்பின் நகரத் தந்தையான ஆர்டெம் செமினிகின், நகரத்தில் உள்ள உருசியப் படைகளை குடியிருப்பாளர்கள் எதிர்த்தால் நகரத்தின் மீது தாக்குதல் நடத்தப்போவதாக அவர்கள் எச்சரித்ததாகக் கூறினார். இருப்பினும், ஒரு காணொளியில் செமினிகின் நகரவாசிகளிடம் சண்டையிட விரும்புகிறீர்களா அல்லது சரணடைய விரும்புகிறீர்களா என்று கேட்டார். குடியிருப்பாளர்கள் "பெரும்பாலும்" சரணடைய மறுத்துவிட்டனர்.  

நாளின் பிற்பகுதியில், நகர அதிகாரிகள் உருசியப் படைகளுடன் பேச்சுவார்த்தைகளைத் தொடங்கினர். பேச்சுவார்த்தை 12 நிமிடங்கள் நீடித்தது. நகரின் அரசாங்கத்தை மாற்றவோ, நகரத்தில் துருப்புக்களை நிலைநிறுத்தவோ, போக்குவரத்திற்கு இடையூறாகவோ அல்லது உக்ரைனியக் கொடியை அகற்றவோ கூடாது என உருசியப் படைகள் ஒப்புக்கொண்ட உடன்பாடு ஏற்பட்டது. நகர அதிகாரிகள் பதிலுக்கு உருசிய படைகளைத் தாக்க மாட்டார்கள் என்றும் ஒப்புக்கொண்டனர்.  

## காட்சியகம்
# ஏமானந்தா பிசுவால்

**ஏமானந்தா பிசுவால் (அ) ஹேமானந்தா பிஸ்வால்** (Hemananda Biswal) (1 டிசம்பர் 1939 - 25 பிப்ரவரி 2022) ஒரு இந்திய அரசியல்வாதி. பிஸ்வால் ஒடிசாவின் முதலமைச்சராக 7 டிசம்பர் 1989 முதல் 5 மார்ச் 1990 வரையிலும், மீண்டும் 6 டிசம்பர் 1999 முதல் மார்ச் 5, 2000 வரையிலும் பணியாற்றினார்.  

2009 முதல் 2014 வரை சுந்தர்கார் தொகுதியின நாடாளுமன்ற உறுப்பினராகவும் இருந்தார். ஒடிசாவின் முதல் பழங்குடியின முதல்வர் பிஸ்வால் ஆவார்.  

## ஆரம்ப கால வாழ்க்கை மற்றும் கல்வி
பிஸ்வால் ஒடிசாவின் தாகூர்பாடா கிராமத்தில் 1939 ஆம் ஆண்டு திசம்பர் 1 ஆம் நாள் பாசுதேவ் மற்றும் திரிமானி பிஸ்வால் ஆகியோருக்கு மகனாகப் பிறந்தார். இவர் சுந்தர்காரில் உள்ள அரசுக் கல்லூரியில் இடைநிலைக் கல்வியை முடித்தார், மேலும் தொழில் ரீதியாக ஒரு விவசாயி ஆவார்.  

## அரசியல் வாழ்க்கை
1974 ஆம் ஆண்டில், இவர் ஒடிசா சட்டமன்றத்திற்கு முதல் முறையாக தேர்ந்தெடுக்கப்பட்டு 1977 வரை பணியாற்றினார். பின்னர், 1980 ஆம் ஆண்டில், இவர் மீண்டும் ஜார்சுகுடாவில் இருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் 2004 ஆம் ஆண்டு வரை சட்டமன்ற உறுப்பினராகப் பதவி வகித்தார். இவர் ஒடிசாவின் முதலமைச்சராக முதல் முறையாக 7 டிசம்பர் 1989 முதல் 5 மார்ச் 1990 வரையிலும், இரண்டாவது முறையாக 6 டிசம்பர் 1999 முதல் 5 மார்ச் 2000 வரையிலும் இருந்தார். 2009 முதல் 2014 வரை சுந்தர்கார் தொகுதி நாடாளுமன்ற உறுப்பினராக இருந்தார்.  

## தனிப்பட்ட வாழ்க்கை மற்றும் இறப்பு
பிஸ்வால் ஊர்மிளா பிஸ்வாலை மணந்தார். இத்தம்பதியினருக்கு ஐந்து மகள்கள் இருந்தனர். இவர் புவனேஸ்வரில் உள்ள ஒரு தனியார் மருத்துவமனையில் 25 பிப்ரவரி 2022 அன்று தனது 82 ஆம் வயதில் இறந்தார். இவர் இறப்பதற்கு முன் நிமோனியாவால் அவதிப்பட்டார்.
# தெற்கு தில்லி மாநகராட்சி



**தெற்கு தில்லி மாநகராட்சி** (**South Delhi Municipal Corporation** (SDMC) தேசிய தலைநகர் வலயத்தின் ஐந்து உள்ளாட்சி அமைப்புகளில் ஒன்றாகும். இது தெற்கு தில்லி மாவட்டத்தின் நிர்வாகத் தலைமையிடம் ஆகும். 2012-ஆம் ஆண்டில் நிறுவப்பட்ட இம்மாநகராட்சி 656.91 சதுர கிலோ மீட்டர் பரப்பளவும், 104 வார்டுகளும், 4 மண்டலங்களும் கொண்டது. இதன் மக்கள் தொகை 56 இலட்சம் ஆகும்.இம்மாநகராட்சியை 2012-ஆம் ஆண்டு முதல் பாரதிய ஜனதா கட்சி ஆண்டு வருகிறது.  
## பின்னணி
நிர்வாக வசதிக்காக தில்லி மாநகராட்சியை 13 சனவரி 2012 அன்று மூன்றாக பிரிக்கப்பட்டது.  
## இதனையும் காண்க
- வடக்கு தில்லி மாநகராட்சி
- கிழக்கு தில்லி மாநகராட்சி
- புது தில்லி மாநகராட்சி மன்றம்
- தில்லி பாசறை மன்றம்
- தில்லி மாநகராட்சி
# வடக்கு தில்லி மாநகராட்சி


யின் ஐந்து உள்ளாட்சி அமைப்புகளின் வரைபடம்]]  

**வடக்கு தில்லி மாநகராட்சி** (**North Delhi Municipal Corporation** (NDMC) தில்லியின் ஐந்து உள்ளாட்சி அமைப்புகளில் ஒன்றாகும். இது வடக்கு தில்லி மாவட்டத்தின் நிர்வாகத் தலைமையிடம் ஆகும். 13 சனவரி 2012 அன்று நிர்வாக வசதிக்காக தில்லி மாநகராட்சியை மூன்று மாநகராட்சிகளாகப் பிரித்த போது உருவான வடக்கு தில்லி மாநகராட்சி, 605 சதுர கிலோ மீட்டர் பரப்பளவும், 104 வார்டுகளும், 6 மண்டலங்களும் கொண்டது.  

தேசிய தலைநகர் வலயத்தின் பிற நான்கு உள்ளாட்சி அமைப்புகள் புதுதில்லி மாநகராட்சி, தெற்கு தில்லி மாநகராட்சி, கிழக்கு தில்லி மாநகராட்சி மற்றும் தில்லி பாசறை மன்றம் ஆகும்.  
## மாநகராட்சியின் வரவு-செலவு திட்டம்
| ஆண்டு | பட்ஜெட் (கோடிகளில் ₹) | பொறுப்புகள் (கோடி ₹) | குறிப்பு |
| --- | --- | --- | --- |
| 2020-21 | - | 6,176 | } |
## இதனையும் காண்க
- தெற்கு தில்லி மாநகராட்சி
- கிழக்கு தில்லி மாநகராட்சி
- புது தில்லி மாநகராட்சி மன்றம்
- தில்லி மாநகராட்சி
# இராகோபா அணை


**இராகோபா அணை** (*Hirakoba Dam*) சப்பான் நாட்டின் சாகா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஓர் அணையாகும். 29.5 மீட்டர் உயரமும் 117 மீட்டர் நீளமும் கொண்டதாக அணை கட்டப்பட்டுள்ளது. வெள்ள நீரைக் கட்டுபடுத்தவும் நீர் விநியோக நோக்கத்திற்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 2.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 10 எக்டேர். 1080 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1983 ஆம் ஆண்டு நிறைவடைந்தது.
# கிழக்கு தில்லி மாநகராட்சி



யின் ஐந்து உள்ளாட்சி அமைப்புகளின் வரைபடம்]]  
**கிழக்கு தில்லி மாநகராட்சி** (**East Delhi Municipal Corporation** (EDMC) தில்லியின் ஐந்து உள்ளாட்சி அமைப்புகளில் ஒன்றாகும். இது கிழக்கு தில்லி மாவட்டத்தின் நிர்வாகத் தலைமையிடம் ஆகும். நிர்வாக வசதிக்காக 13 சனவரி 2012 அன்று தில்லி மாநகராட்சியை மூன்றாகப் பிரித்த போது, கிழக்கு தில்லி மாநகராட்சி நிறுவப்பட்டது. 140 சதுர கிலோ மீட்டர் பரப்புள்ள கிழக்கு தில்லி மாநகராட்சி 64 வார்டுகளும், சதாரா வடக்கு மற்றும் சதாரா கிழக்கு என 2 மண்டலங்களும் கொண்டுள்ளது. இதன் மக்கள் தொகை 18 இலட்சம் ஆகும்.  

தேசிய தலைநகர் வலயத்தின் பிற நான்கு உள்ளாட்சி அமைப்புகள் புதுதில்லி மாநகராட்சி, தெற்கு தில்லி மாநகராட்சி, வடக்கு தில்லி மாநகராட்சி மற்றும் தில்லி பாசறை மன்றம் ஆகும்.  
## இதனையும் காண்க
- தெற்கு தில்லி மாநகராட்சி
- வடக்கு தில்லி மாநகராட்சி
- புது தில்லி மாநகராட்சி மன்றம்
- தில்லி பாசறை மன்றம்
- தில்லி மாநகராட்சி